**Mārcienas pagasta**

**Kausa izcīņa telpu futbolā**

NOLIKUMS

**Mērķis un uzdevumi**

* Popularizēt telpu futbola spēli Mārcienas pagastā un Madonas novadā;
* Noskaidrot labākās telpu futbola komandas;
* Saturīgi pavadīt savu brīvo laiku.

**Vieta un laiks**

* Sacensības notiek 24.09.2022 Mārcienas sporta zālē (Meža ielā 20).
* Sacensību sākums plkst. 10.00;
* Pieteikšanās sacensību dienā no plkst. 9:30 līdz 9:50.

**Sacensību vadība**

* Sacensības organizē Mārcienas pagasta pārvaldes sporta darba organizators Jevgenijs Tarasovs tel. (22412172), sacensību galvenais tiesnesis Klāvs Sveķis tel. (25123658).

**Sacensību dalībnieki**

* Sacensībās var piedalīties jebkurš Mārcienas pagasta un Madonas novada spēlēt gribētājs ar komandu;
* Dalībnieki, apstiprinot savu dalību sacensībās, apņemas pildīt šī nolikuma prasības un ievērot godīgas spēles principus, kas nosaka, ka jārūpējas par sportisko ideālu un ētikas principu ievērošanu, jācīnās godīgi, nepieļaujot fizisku un morālu rupjību.
* Dalībnieki paši ir atbildīgi par savu veselības stāvokli un drošību;

**Sacensību noteikumi un vērtēšana**

* Sacensības notiek pēc telpu futbola noteikumiem.
* Spēles tiesā viens laukuma tiesnesis, protokolists-sekretārs.
* Spēles norisinās 4:4 ( 3 laukuma spēlētāji un vārtsargs), uzsākot spēli uz laukuma jābūt 3 spēlētājiem un vārtsargam.
* Spēles laiks tiek noteikts atkarībā no pieteikušos komandu skaita, vienojoties ar komandu pārstāvjiem.
* Ja turnīram pieteikušās piecas komandas vai mazāk, tās savā starpā izspēlē apli, ja pieteikušās vairāk kā piecas komandas, tās tiek izlozētas apakšgrupās, kur katras apakšgrupas pirmo divu vietu ieguvēji piedalās izslēgšanas spēlēs. Uzvarētāji cīnās par 1., 2. vietu, zaudētāji – 3.,4. vietu. Apakšgrupu 3. vietu ieguvēji spēlē savā starpā par 5., 6. vietu.
* Par uzvaru spēlē saņem 2 punktus, par neizšķirtu rezultātu 1 punktu, par zaudējumu 0 punktus.
* Ja divām vai vairākām komandām būs vienāds punktu skaits, tad nosakot vietas ņems vērā:

1. savstarpējo spēļu rezultātus;
2. iegūto un zaudēto vārtu starpību savstarpējās spēlēs;
3. iegūto vārtu skaitu visās spēlēs.

**Apbalvošan**a

* Apbalvošana notiek sacensību dienā pēc rezultātu apkopošanas;
* Sacensību 1.-3.vietu komandas apbalvo ar diplomiem, kausiem un pārsteiguma balvām;